ועדת החינוך, התרבות והספורט, כנסת 18, פרוטוקול מספר 253, 2010-07-11 10:30

זבולון אורלב: אני מתכבד לפתוח את ישיבת ועדת החינוך, התרבות והספורט.

זבולון אורלב: הישיבה הוגדרה כ"שוב תקציב חסר בשירות הלאומי – סכנה לשיבוש השירות הלאומי בשנת תשע"א".

זבולון אורלב: במחצית השבוע שעבר קיבלתי פנייה בהולה שהייתה חתומה על ידי ארבעה מנכ"לים ומנכ"לית של עמותות השירות הלאומי לפיה יש מחסור בתקציב של שנת 2010 בסכום של כמה עשרות מיליוני שקלים והחוסר הזה עלול לגרום לשיבושים כי מתחילים כבר בהיערכות לשנת הלימודים, בכך שמקיימים את ההכשרות של הקיץ.

זבולון אורלב: בעקבות הפנייה אלי, דיווחתי על כך בין היתר גם לשר החינוך, והחלה פעילות מאוד מאוד אינטנסיבית.

זבולון אורלב: ביום חמישי הודיע לי משרד החינוך שהוא הוציא מכתב התחייבות לעמותות בגובה של חמישה מיליון שקלים שנשלחו לעמותות כדי לקיים את ההכשרות.

זבולון אורלב: פנה אלי ירון לוץ, מטעם העמותות, וביקש לדחות את הישיבה.

זבולון אורלב: אני סירבתי לדחות את הישיבה.

זבולון אורלב: הוא הפציר בי שוב, ושוב סירבתי לדחות את הישיבה, זאת כיוון שהתברר לי משיחה עם חברי ניסן סלומינסקי וגם עם העמותות שהבעיה היא לא רק חמישה מיליון שקלים אלא הבעיה היא כמה עשרות מיליוני שקלים, נדמה לי סדר גודל של כשלושים מיליון שקלים שהרי העמותות צריכות עכשיו להתחייב לבנות לקראת פתיחת שנת הלימודים ב-1 בספטמבר, צריכות לחתום חוזים על מגורים, לקבל כוחות הדרכה ולכן יש כאן בעיה.

זבולון אורלב: היו כמה גרסאות כאשר לפי גרסה אחת נאמר לי שמשרד החינוך לא הגיש בקשה לאוצר, גרסה שנייה אמרה שהגישו בקשה לאוצר.

זבולון אורלב: הוועדה רשמה לפניה את הודעת משרד החינוך לפיה הועברה לעמותות בשבוע שעבר התחייבות בסך של חמישה מיליון שקלים כדי לבצע את הכשרות הקיץ.

זבולון אורלב: הוועדה רשמה לפניה את התחייבות אגף התקציבים באוצר לבצע בשבוע הבא את העברת יתר הסכום הדרוש להפעלה תקינה של השירות הלאומי במשרד החינוך בסך 25 מיליון שקלים מהכספים הקואליציוניים.

זבולון אורלב: יושב ראש הוועדה הודיע בשמה של סיעת הבית היהודי, המפד"ל חדשה, כי הסיעה קיבלה החלטה חד משמעית לפיה היא לא תתמוך בתקציב הדו-שנתי 2011-2012 אם התקציב הדרוש לשירות הלאומי בסך 86 מיליון שקלים לשנה לא ייכלל בבסיס תקציב משרד החינוך.

זבולון אורלב: יושב ראש הוועדה ציין כי הודעה זו נמסרה לראש אגף התקציבים במסגרת חקיקת חוק התקציב הדו שנתי ולא נוסיף.

זבולון אורלב: נציגת האגף הודיעה כי הודעתה מותנית אישור ראש אגף התקציבים.

זבולון אורלב: אם לא יינתן לכך אישור, תודיע ליושב ראש הוועדה תוך 24 שעות.

1068: גם אם יינתן אישור.

זבולון אורלב: לא.

זבולון אורלב: אז היא לא צריכה להודיע.

זבולון אורלב: אני סומך עליה.

זבולון אורלב: עם ההודעות של שירה יש לנו רק ניסיון חיובי.

יהודית גידלי: אם לא יינתן לכך אישור, היא תודיע תוך 24 שעות.

זבולון אורלב: כן, כדי לאפשר קיום דיון דחוף נוסף בוועדת החינוך בהשתתפות ראש אגף התקציבים.

זבולון אורלב: הוועדה חוזרת ופונה למשרד האוצר ולמשרד החינוך להגדיל את תקני השירות הלאומי במערכת החינוך כדי לתת מענה לצורך בצירוף אוכלוסיות נוספות המעונינות בשירות לאומי (ערבים, בעלי צרכים מיוחדים, בנות שרוצות לשרת שירות בשנה שנייה וכדומה) וכן כדי לתת מענה לגידול בצורך לסייע לאוכלוסיות תלמידים עם צרכים מיוחדים וכן לאוכלוסיות בפריפריה.

זבולון אורלב: הוועדה מדגישה כי אין זה מקובל עליה להקטין את התקנים של השירות הלאומי של בוגרות החינוך הממלכתי דתי כדי לכלול אוכלוסיות נוספות.

זבולון אורלב: הגידול באוכלוסיות נוספות צריך להיעשות בגידול בתקנים כמקובל בכל יתר תחומי הפעולה של משרד החינוך.

זבולון אורלב: עוד משהו?

זבולון אורלב: אין.

זבולון אורלב: תודה רבה.

זבולון אורלב: הישיבה נעולה.